… părea o nebunie. Ba chiar erau etichetaţi cei care vorbeau despre o asemenea agricultură, ca fiind sabotori ai producţiilor bune şi foarte bune. Iată că a venit vremea, când acel mod de cultivare a terenurilor recomandat cu 35 de ani în urmă, considerat o inepţie, se extinde tot mai mult din diverse raţionamente ştiinţifice, inclusiv pentru menţinerea carbonului în sol. Tot pe acele vremuri, pomicultoriilor li se recomanda să are terenurile din livezi. Iată că în aceste vremuri, trăimi alături de recomandări contrarii. Chiar se oferă bani pentru a menţine vegetaţie perenă în livezi.
După cum menţionează publicaţia Agroinfo, conform Ordinului MADR 106/19 martie 2024, fermierii români beneficiază în 2024 de Eco-schema privind înierbarea intervalului dintre rânduri în plantaţiile pomicole, viticole, pepiniere şi hameişti, o plată APIA anuală acordată de la minim un hectar culturi permanente – Eco-schema privind înierbarea intervalului dintre rânduri în plantaţiile pomicole, viticole, pepiniere şi hameişti.
"Art. 53. – Sprijinul aferent intervenției PD-06 – Înierbarea intervalului dintre rânduri în plantaţiile pomicole, viticole, pepiniere şi hameişti, denumită în continuare eco-schema PD-06, se acordă ca plată anuală pe toate suprafețele de culturi permanente, acoperite cu plantaţii pomicole, inclusive arbuști fructiferi, plantații viticole, pepiniere şi hameişti în baza angajamentelor asumate voluntar de beneficiari, conform art. 31 alin. (7) lit. a) din Regulamentul (UE) 2021/2.115, ca plată suplimentară față de BISS, ca urmare a respectării cerințelor generale obligatorii așa cum sunt stabilite în fișa intervenției prevăzute la cap. 5.1 din PS 2023-2027.
Art. 54. – Condițiile de eligibilitate pentru eco-schema PD-06 trebuie îndeplinite în mod cumulativ, astfel: a) beneficiarul eco-schemei PD-06 se încadrează în categoria fermierilor activi și este beneficiar BISS; b) dimensiunea exploataţiei eligibile pentru eco-schema PD-06 este de minimum 1 ha (…)
Art. 55. – Condiționalitatea prevazută în Ordinul nr. 54/2023 se respectă la nivelul întregii exploatații agricole pe întregul an calendaristic(…)
Art. 56. – Angajamentele depășesc nivelul obligatoriu neremunerat al cerințelor de bază, constituite din următoarele GAEC relevante, prevăzute în ordinul menționat la art. 55: a) GAEC 5 – cerința 2, potrivit căreia sunt interzise lucrările solului precum aratul, scarificatul, lucrarea cu grapa și sapa rotativă, prașila mecanică, pe terenurile cu soluri foarte slab fertile, improprii pentru folosinţă arabilă (clasa de calitate V), indiferent de panta terenului. b) GAEC 6 – cerința 2, potrivit căreia trebuie asigurată acoperirea minimă a solului în perioada cea mai sensibilă (15 iunie – 30 septembrie), prin fâșii înierbate între rânduri, mulci sau resturi vegetale pe cel puțin 50% din suprafața culturilor permanente din exploatație.
Art. 57. – Pentru a beneficia de sprijinul aferent eco-schemei PD-06, fermierii trebuie să îndeplinească următoarele cerințe generale obligatorii: 1. să asigure acoperirea terenului în perioada sensibilă pentru sol, astfel: a) pe cel puțin 25% din suprafaţa de culturi permanente este asigurată menținerea fâșiilor înierbate între rânduri sau vor fi înierbate fâșiile între rânduri, suplimentar față de ponderea minimă de 50% din suprafața culturilor permanente din exploatație, prevăzută de cerința de bază GAEC 6.2; b) acoperirea terenului trebuie asigurată în perioada 1 octombrie – 15 octombrie, suplimentar față de perioada 15 iunie – 30 septembrie, prevăzută de cerința de bază GAEC 6.2.; 2. să nu efectueze lucrări ale solului pe intervalele înierbate, în perioada 15 iunie – 15 octombrie a anului de cerere(…).
Art. 58. – (1) Fermierii care nu respectă condițiile de eligibilitate stabilite la art. 54, nu sunt eligibili pentru eco-schema PD-06(…).
CITEȘTE ȘI: